《登龙门塔分得龙门高深四韵 其三》
明代·王弘诲

浴日沧波奠巨鳌，亭亭华表出林皋。摩空日月金轮转，分界河山铜柱高。

万劫虚空摽色相，九天云物寄风骚。好邀缑岭登仙子，莲叶舟轻带醉操。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。